বিশ্বনবী (সা.)'র ওই লিখিত বাণীতে আরো এসেছে: (হে মুআয) তোমার অস্থিরতা যেন তোমার সওয়াবকে বিনষ্ট করে না দেয়। আর যদি তোমাদের বিপদের সওয়াব লাভ করতে চাও তা হলে জেনে রাখ যে, আত্মসমর্পণকারী ও ধৈর্যশীলদের ওপর আপতিত বিপদের বিনিময়স্বরূপ আল্লাহ্ তাদের জন্য যে সওয়াব প্রস্তুত করে রেখেছেন তার তুলনায় বিপদ খুবই কম এবং স্বল্পস্থায়ী। জেনে রাখ, অস্থিরতা ও বিলাপ মৃতকে ফিরিয়ে আনবে না আর তাঁর নির্ধারিত বিষয়কে প্রতিহত করতে পারবে না। কাজেই শোকে শান্ত হও এবং নির্ধারিত প্রতিশ্রুতিকে মেনে নাও। এমন যেন না হয়, যে বিষয়টি তোমার নিজের সাথে এবং সকল মানুষের সাথে অনিবার্য সম্বন্ধযুক্ত তা নিয়ে দুঃখ করবে যা নির্ধারিত মতে অবতীর্ণ হবে। ওয়াস্ সালামু আলাইকা ওয়া রাহমাতুল্লাহি ওয়া বারাকাতুহ্।